ירחמיאל אליהו בוצ'קו

הרב ירחמיאל אליהו בּוֹצ'קוֹ (ט"ו בשבט ה'תרמ"ח, 28 בינואר 1888 - כ"ח בטבת ה'תשט"ז, 12 בינואר 1956) מייסד ישיבת עץ חיים במונטרה שבשווייץ.

== קורות חייו ==
נולד למרים לאה ודוד יהודה בוצ'קו בחורז'ל בט"ו בשבט ה'תרמ"ח, בגיל 12 נשלח לישיבת לומז'ה, ולאחר זמן קצר עבר ללמוד בישיבת נובהרדוק אצל הסבא מנובהרדוק, הרב יוסף הורוביץ במשך 11 שנים, במהלכן גם לימד בישיבת "תורה ודעת" בנובהרדוק בראשות רב העיר מנחם קרקובסקי.
התייתם מהוריו בנערותו. בגיל 23 נשא את רבקה שטרנבוך לאשה, אז עברו לתקופה קצרה לבזל, ומשם למונטרה שבשווייץ.
באייר ה'תרפ"ז (1927) ייסד את ישיבת 'עץ חיים' במונטרה (לימים ישיבת היכל אליהו על שמו). לא רצה להתפרנס מתורה ולכן אשתו עסקה במסחר.
בזמן השואה פעל להצלת יהודים.
ביקר במדינת ישראל מספר פעמים.
היה חבר באגודת ישראל.
נפטר בכ"ח בטבת ה'תשט"ז מהתקף לב בדרכו לכנס בארצות הברית. ארונו הועלה לירושלים לבית העלמין סנהדריה.

== משפחתו ==
לרב בוצ'קו יש שני ילדים: 

בנו הרב משה בוצ'קו, מילא את מקומו בראשות ישיבת עץ חיים, העביר אותה לישראל וקרא לה היכל אליהו על שם אביו.

* בנו של הרב משה הוא הרב שאול דוד בוצ'קו.
* נכדו הרב יחזקאל בוצ'קו.

בתו מרים, נישאה לרב שאול וינגורט (תלמידו של ר' יחיאל יעקב וינברג, מחבר 'שרידי אש').

* בנם הוא הרב אברהם אבא וינגורט, המלמד בישיבת 'היכל אליהו' שבראשות בן-דודו (הרב שאול דוד בוצ'קו).
* נכדם הוא הרב שאול יונתן וינגורט, שימש כראש ישיבת שבות ישראל, וכיום מלמד בישיבת 'תום ודעת' בירושלים. הוא מלמד בשיטה חדשנית, המזהה במרבית הסוגיות מבנה דמוי מנורה (כפי שהדגים בספרו 'פני המנורה'<ref></ref>). ונכדם האחר הוא הרב ירחמיאל אליהו וינגורט, משמש כראש כולל בגבעת זאב.

== ספריו ==
בעברית
* אור היהדות - מאמרים על פרשת השבוע, מועדי ישראל ונושאים שונים. מהדורה ראשונה תש"ן, מהדורה שנייה תש"ס.
ביידיש
* זמנים ומועדים - מאמרים שפורסמו בעיתון היידיש של פריז, ובו מאמרים על החגים והמועדים ומאמרים בעניין תחיית ישראל: חידוש סנהדרין, הקמת המדינה וכיוצ"ב.
* יזכור - לזכר אשתו הרבנית רבקה, בספר כותב על מעשי החסד שלה ועל שאר גדולי ישראל שנהרגו על קידוש השם.
* רמב"ם - על דמותו והגותו של הרמב"ם.
* הקדיש - על מקורו של הקדיש ומעלתו. תורגם בעברית על-ידי נכדו הרב שאול דוד בוצ'קו.
בגרמנית
* מקור ישראל - ח"א: התכתבות עם יהדות הונגריה, תקווה לעומת הסבל היהודי, הסברת יסודות היהדות. ח"ב: הסבר מדרשי חז"ל על מתן תורה. ח"ג: משמעותו של יום השבת.
* עם התעורר - תחיית ישראל בארצם לאחר השואה.

== לקריאה נוספת ==
* חיים שלם, מנובהרדוק דרך מונטרה לירושלים, ירושלים תשע"ו

== קישורים חיצוניים ==
* "[http://jpress.org.il/Olive/APA/NLI_heb/SharedView.Article.aspx?href=HZH%2F1956%2F01%2F16&id=Ar00105&sk=D05B86F5 ארונו של הה"ג ר' א. בוצקו מוטס לקבורה בירושלים]", הצופה, 16/01/1956
* הרב חיים זרצקי, "[http://jpress.org.il/Olive/APA/NLI_heb/SharedView.Article.aspx?href=HZH%2F1956%2F01%2F19&id=Ar00206&sk=22135206 החלוץ התורני בשווייץ]", הצופה, 19/01/1956
* הרב אליהו עקיבא יפרח, "[http://jpress.org.il/Olive/APA/NLI_heb/SharedView.Article.aspx?href=HBKR%2F1956%2F02%2F14&id=Ar00300&sk=68D0B079 הרה"ג ר' א. י. בוצ'קו זצ"ל]", הבוקר, 14/02/1956
* יעקב ברונר, "[http://jpress.org.il/Olive/APA/NLI_heb/SharedView.Article.aspx?href=SHAR%2F1956%2F04%2F13&id=Ar00405&sk=40AE4A44 רבי אליהו בוצ'קו ז"ל, ראש ישיבת מונטרה]", שערים, 13/04/1956
* הרב אליהו עקיבא יפרח, "[http://jpress.org.il/Olive/APA/NLI_heb/SharedView.Article.aspx?href=SHAR%2F1957%2F01%2F01&id=Ar00204&sk=5A6B8C63 הגאון ר' אליהו בוצ'קו זצ"ל]", שערים, 01/01/1957
* 

==הערות שוליים==

קטגוריה:נובהרדוק (תנועת המוסר)
קטגוריה:רבנים אורתודוקסים
קטגוריה:תנועת המוסר: אישים
קטגוריה:אישים שעל שמם ישיבות בישראל
קטגוריה:אישים שהועלו לקבורה בארץ ישראל
קטגוריה:יהודים הקבורים בבית הקברות סנהדריה
קטגוריה:ראשי ישיבה שווייצרים
קטגוריה:מונטרה: רבנים
קטגוריה:יהודים שווייצרים
ירחמיאל
קטגוריה:בוגרי ישיבות נובהרדוק
קטגוריה:ילידי 1888
קטגוריה:שווייצרים שנפטרו ב-1956